Тасманов Залив

Тасманов Залив (; ) — голем залив во облик на буквата V на северниот крај на Јужниот Остров на Нов Зеланд. Има брегова должина од 120 км и најголема ширина од 70 км. Хидрографски претставува ракав на Тасмановото Море кај западниот приод на Куковиот Проток.

Теренот околу западниот крај на заливот е нерамен и густо пошумен. Тука се наоѓа ’ртот Сепарејшн во Националниот парк Абел Тасман кој го двои Тасмановиот Залив од помалиот соседен Златен Залив. Пределите на исток исто така се стрмни, и нивните западни краеви завршуваат во потопените клисури на тесните Марлборските Заливи. Североисточно од заливот се наоѓа островот Дирвил и ја бележи неговата најисточна точка. Близу брегот на градот Нелсон е островчето Ероу Рок.

Пределите помеѓу овие крајности се доста поблаги. Тука се протега крајбрежната низина околу устието на реката Ваимеја во најјужната точка на заливот. Други реки кои се влеваат во зливот се Ривака, Мотуека и Серпентина. Близу јужниот брег е долгиот Зајчев Остров. Во заливот се наоѓа и ретката каменлива образба наречена Болдер Бенк.

Земјата по средиштето на крајбрежјето е плодна, со развиено земјоделство. На подрачјето се простираат големи овоштарници со јаболка, киви и маслинки, лозови насади и долги низи хмељ. Кон средината на XX век околу заливот се одлгедувал и тутун во големи количества. Денес во Мотуека има музеј на тутунот и тутунарството. Оа е најгусто населеното подрачје на северното крајбрежје на Јужниот Остров, со неколку помали приморски гратчиња како Мотуека, Ривака и Ричмонд, како и пристанишниот град Нелсон.

Заливот првично го носел името Слеп Залив (), доделено од истражувачот Џејмс Кук во 1770 г. Во август 2014 г. со службен указ е перименувано во „Тасманов Залив / Те Таи-о-Аорере“.

 Поврзано 
 Куков Проток
 Тасманово Море

 Наводи 

 Надворешни врски 

 Тасманов Залив — Енциклопедија Британика 

Категорија:Заливи во Нов Зеланд
Категорија:Тасман (регион)
Категорија:Нелсон (регион)